Diari Oficial de la Generalitat Valenciana


Sumari del DOGV 5818, del 31-07-2008 (2008/9523)

ORDE de 16 de juliol de 2008, de la Conselleria de Presidència, per la qual s'aprova la classificació en classe segona del lloc de vicesecretaria de l'Ajuntament de Carlet.
----------------------------------------------------------------------------------------------------------------------------------------------------------------------------

### Dades del document

Número de DOGV
:   5818

Data del DOGV
:   31-07-2008

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2008/9523


Data del document
:   16-07-2008

Organisme emissor
:   Conselleria de Presidència

Tipus de document
:   Ordre

Descriptors 

:   * Carlet
    * professió administrativa
    * administració local
    * qualificació del personal

ORDE de 16 de juliol de 2008, de la Conselleria de Presidència, per la qual s'aprova la classificació en classe segona del lloc de vicesecretaria de l'Ajuntament de Carlet. [2008/9523]  
El lloc de treball de vicesecretaria de l'Ajuntament de Carlet es troba actualment classificat en classe tercera, reservat a funcionaris amb habilitació de caràcter nacional pertanyents a la subescala de secretaria-intervenció.  
El Ple de l'Ajuntament de Carlet, en la sessió del dia 12 de maig de 2008, va acordar modificar la plantilla de personal, aprovant la modificació de les característiques del lloc de treball de la vicesecretaria de l'Ajuntament de Carlet, que deixaria d'estar reservada a funcionaris d'administració local de caràcter estatal de la subescala de secretaria-intervenció per a quedar reservada a funcionaris d'administració local de la subescala de secretaria, categoria d'entrada.  
Se sol·licita a esta Conselleria de Presidència la classificació de l'esmentat lloc de treball en classe segona, i està reservada la seua provisió a funcionaris amb habilitació de caràcter nacional de la subescala de secretaria, categoria d'entrada.  
Consta en l'expedient el certificat expedit per la Secretaria General de la corporació acreditatiu de l'aprovació de la plantilla, i la seua publicació en el Butlletí Oficial de la Província, així com el compliment del tràmit d'audiència de l'interessat.  
Vist el que disposa l'article 2 del Reial Decret 1732/1994, de 29 de juliol, en l'apartat b) del qual disposa que les secretaries de classe segona estan reservades a funcionaris pertanyents a la subescala de secretaria, categoria d'entrada.  
Vista la disposició transitòria setena de la Llei 7/2007, de 12 d'abril, de l'Estatut Bàsic de l'Empleat Públic, que disposa que fins que no s'aproven les normes de desplegament de la disposició addicional segona del mateix Estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'escala de funcionaris d'administració local amb habilitació de caràcter nacional, que s'entendran referides a l'escala de funcionaris amb habilitació de caràcter estatal.  
En virtut d'això, i fent ús de les competències atribuïdes pels articles 2.2.a) i 6.2 del Decret 159/1997, de 29 d'abril, del Govern Valencià, pel qual s'aprova el Reglament Regulador de les Competències de la Generalitat Valenciana Relatives als Funcionaris d'Administració Local amb Habilitació de Caràcter Nacional,  
ORDENE  
Classificar el lloc de treball de vicesecretaria de l'Ajuntament de Carlet en secretaria de classe segona, i queda reservada a funcionaris amb habilitació de caràcter nacional pertanyents a la subescala de secretaria, categoria d'entrada.  
Contra esta orde, que posa fi a la via administrativa, es podrà interposar recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció de la qual tinga el demandant el seu domicili, en el termini de dos mesos comptats des de l'endemà de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
València, 16 de juliol de 2008  
El vicepresident primer i conseller de Presidència  
Vicente Rambla Momplet